Konfirmimi i anëtarit të Gjykatës së Lartë, Neil Gorsuch
Duke ndryshuar rregullat, Senati i ofroi Presidentit Trump një fitore të rëndësishme
Presidenti Donald Trump arriti një fitore të rëndësishme dje kur senatorët, duke votuar kryesisht në përputhje me linjat partiake, miratuan të nominuarin për anëtar të Gjykatës së Lartë, gjykatësin Neil Gorsuch. Por, emërimi i zotit Gorsuch vjen me një çmim politik për Senatin amerikan. , pyeti sallën Nënpresidenti Pence. Votimi i Senatit për konfirmimin e gjykatësit Gorsuch u njoftua prej tij. , deklaroi Nënpresidenti Pence. Zoti Gorsuch u miratua me mbështetje të fortë nga republikanët dhe nga tre demokratë. Ai do të bëjë betimin për të zënë vendin e gjykatësit Antonin Scalia, i cili vdiq vitin e kaluar. Udhëheqësi i shumicës në Senat, Mitch McConnell, tha se zoti Gorsuch do të jetë një pasardhës i denjës i zotit Scalia, një simbol i konservatorizmit: Demokratët u përpoqën të bllokonin zotin Gorsuch, një taktikë kjo tradicionale e pakicës për të bllokuar emërimet. Por, republikanët ndërmorën hapin e pazakontë të ndryshimit të rregullave të Senatit për të shmangur bllokimin për emërimet në Gjykatën e Lartë. Udhëheqësi i demokratëve në Senat, Chuck Schumer, tha se ndryshimi do ta bëjë Senatin më të ekspozuar ndaj politikës së polarizuar: Demokratët u zemëruan kur republikanët refuzuan të marrin në konsideratë vitin e kaluar të propozuarin e Presidentit Obama, gjykatësin Merrick Garland. Senatori republikan John McCain mbështeti zotin Gorsuch, por shprehu keqardhje që u desh një ndryshim në rregullat e Senatit për miratimin e tij: Zoti Gorsuch nuk pritet të ndryshojë balancën ideologjike në Gjykatën e Lartë, e cila është aktualisht e ndarë mes konservatorëve dhe liberalëve. Ndërkohë, republikanët në Senat i dhuruan Presidentit Trump fitoren e tij më të rëndësishme të deritanishme në politikën e brendshme.